ÚRAD VLÁDY
     SLOVENSKEJ REPUBLIKY
SEKCIA VLÁDNEJ LEGISLATÍVY
								Na rokovanie vlády SR
								dňa 6. júna   2001 
								K materiálu č. 3855/2001  
								K bodu č. 3

S T A N O V I S K O

k návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na námorné vybavenie  - k novému zneniu

I.

	Návrh nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na námorné vybavenie na rokovanie vlády Slovenskej republiky predkladá predseda Úradu pre normalizáciu, metrológiu a skúšobníctvo Slovenskej republiky Dušan Podhorský v novom znení.

II.

	Návrh nariadenia sa predkladá podľa Plánu legislatívnych úloh vlády Slovenskej republiky na základe splnomocnení § 9 ods. 3 a § 12 ods. 5 zákona č. 264/1995 Z.z. o technických požiadavkách na výrobky a o posudzovaní zhody a o zmene a doplnení niektorých zákonov. Ustanovujú sa ním podrobnosti o technických požiadavkách a postupoch posudzovania zhody na námorné vybavenie, pričom návrh vychádza predovšetkým z požiadaviek a princípov obchodovania medzi Slovenskou republikou a štátmi Európskej únie. Predloženým návrhom nariadenia vlády sa má vytvoriť právny rámec požiadavok bezpečnosti výrobkov, ide o ochranu života a zdravia osôb, majetku a životného prostredia pred nebezpečnými alebo škodlivými výrobkami.

	Legislatívna rada vlády Slovenskej republiky prerokovala návrh nariadenia vlády na svojom zasadnutí 29. mája 2001 a odporučila vláde s pripomienkami návrh schváliť s tým, že predkladateľ jej pripomienky a odporúčania do návrhu zapracuje a na rokovanie vlády Slovenskej republiky predloží návrh v novom, dopracovanom znení. 

III.

	Sekcia vládnej legislatívy Úradu vlády Slovenskej republiky konštatuje, že do predloženého nového znenia návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na námorné vybavenie je zapracovaných 36 pripomienok a odporúčaní Legislatívnej rady vlády Slovenskej republiky. Vzhľadom na uvedené odporúčame vláde nariadenie vlády v predloženom znení    s ch v á l i ť      s týmito upresňujúcimi  pripomienkami:

V § 2
-	v písmene k) za slová „slovenskou technickou normou“ vložiť slová „podľa § 5 ods. 4 zákona“;

V § 7
-	v odseku 1 za slová „bezpečnostným certifikátom“ vložiť čiarku a vypustiť slová „a/alebo“;
-	v odseku 3 slovo „stanoviť“ nahradiť slovom „určiť“;
-	odsek 6 formulačne upraviť takto:
„(6) V prípade umiestnenia rádiokomunikačného zariadenia na palube lode, môže príslušný orgán štátu, pod vlajkou ktorého loď pláva požadovať, aby takéto zariadenie nevhodne neovplyvňovalo rádiofrekvenčné spektrum.“;

V § 8
-	v odseku 1 za slovo „predloží“ vložiť slovo „úradu“;
-	v odseku 2 začiatok vety formulačne upraviť takto:
„(2) Úrad najmenej raz za dva roky vykoná podľa § 11 ods. 12 zákona kontrolu plnenia...“;

V § 12
-	slovo „zariadenie“ nahradiť slovami „námorné vybavenie“;

V § 13
-	v odseku 4 slovo „ustanoviť“ nahradiť slovom „určiť“;
-	v odseku 7 slovo „podniknúť“ nahradiť slovom „vykonať“;

V § 15
-	v odseku 3 slová „zabezpečí, aby“ nahradiť slovami „preverí či“.

V Bratislave 1. júna 2001
Vypracovala: T. Gottliebová

								     Štefan   G r m a n
								       generálny riaditeľ
								sekcie vládnej legislatívy